S-2202/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. mars 2023, á hendur Í-kvk-þgf B-kvk-þgf Æ-kvk-þgf, kt. [...], [...], [...], fyrir eftirtalin umferðarlagabrot með því að hafa:

I.

Þriðjudaginn 17. ágúst 2021 ekið bifreiðinni [...] [...] og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 105 ng/ml og tetrahýdrókannabínól 2,6 ng/ml) um Barónsstíg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og [...], sbr. 1. mgr. 95. gr. umferðarlaga nr. 77/2019.

II.

Mánudaginn 9. janúar 2023 ekið bifreiðinni [...]svipt ökurétti og óhæf til að stjórna henni örugglega vegna áhrifa ávana- og fíkniefna (í blóðsýni mældist amfetamín 325 ng/ml og tetrahýdrókannabínól 14 ng/ml) um Eiríksgötu í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fimmtudaginn 9. febrúar 2023 ekið bifreiðinni [...]svipt ökurétti um Laufásveg við Hringbraut í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar samkvæmt 99. gr. og 101. gr. umferðarlaga nr. 77/2019.

Undir rekstri málsins féll ákæruvaldið frá hluta ákæruliðar I., [...].

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 21. mars 2023, gekkst ákærða undir greiðslu sektar með lögreglustjórasátt [...] 2016 meðal annars fyrir akstur undir áhrifum áfengis. Þá var hún dæmd til greiðslu sektar með dómi Héraðsdóms Reykjavíkur [...] 2021 meðal annars fyrir akstur svipt ökurétti, akstur undir áhrifum áfengis og akstur undir áhrifum ávana- og fíkniefna en brotin sem hún var þá sakfelld fyrir voru öll framin áður en 5 ár voru liðin frá undirritun fyrrgreindrar lögreglustjórasáttar.

Brot það sem ákærða er sakfelld fyrir nú samkvæmt ákærulið 1 var framið fyrir uppkvaðningu ofangreinds dóms og verður ákærðu því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu. Önnur brot samkvæmt ákæru eru framin eftir uppkvaðningu sama dóms.

Við ákvörðun refsingar er við það miðað að ákærða hafi nú í þriðja sinn, eftir að húnvarð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sek um akstur undir áhrifum ávana- og fíkniefna og/eða áfengis.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 60 daga fangelsi.

Með vísan til lagaákvæða í ákæru er ákærða svipt ökurétti ævilangt frá birtingu dómsins að telja.

Ákærða greiði 332.375 krónur í sakarkostnað.

Af hálfu ákæruvaldsins flutti málið K-kvk-nf E-kvk-nf aðstoðarsaksóknari.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærða, Í-kvk-nf B-kvk-nf Æ-kvk-nf, sæti fangelsi í 60 daga.

Ákærða er svipt ökurétti ævilangt frá birtingu dómsins aðtelja.

Ákærða greiði 332.375 krónur í sakarkostnað.

H-kvk-nf S-kvk-nf B-kvk-nf